Flamengo

Må ikke forveksles med flamenco eller flamingo.
For idrettsklubben, se Clube de Regatas do Flamengo.

høyre|mini|Stranda i Flamengo, med Sukkertoppen i bakgrunnen
Flamengo er en bydel i Rio de Janeiro i Brasil. Den befinner seg i enden av Guanabarabukta, mellom Catete og Botafogo, litt sør for byens sentrum. Bydelen har ei lang sandstrand, Praia do Flamengo, og har godt utsyn til Sukkertoppen. I området mellom stranda og bebyggelsen ligger den store parken Parque Brigadier Eduardo Gomes. Hovedveien mellom sentrum og de sørlige delene av byen går gjennom parken.

Navnet Flamengo betyr «flamsk» på portugisisk. Det stammer fra da nederlenderen Olivier van Noort forsøkte å invadere byen herfra i 1599. På den tida ble nederlendere kalt «flamske».

Idrettsklubben Flamengo kommer fra denne bydelen.

Kategori:Bydeler i Rio de Janeiro
Kategori:Strender i Brasil